2)

regulas 11. pantu groza šādi: a) panta 10. punktu aizstāj ar šādu: “10) jauktu sugu demersālajās zvejniecībās, kurās darbojas kuģi, kas Savienības ūdeņos ICES 4.a un 4.b rajonā izmanto grunts traļus vai zvejas vadus (OTB, OTT, SDN, SSC), kam linuma acs izmērs ir 70–99 mm (TR2), – par minimālo saglabāšanas references izmēru mazāka merlanga daudzumu, kas nepārsniedz 4 % no merlanga gada kopējās nozvejas;”; b) panta 12. punktu aizstāj ar šādu: “12) pelaģiskajās zvejniecībās, kurās darbojas pelaģiskie traleri, kuru lielākais garums nepārsniedz 25 metrus un kuri izmanto pelaģiskos traļus (OTM/PTM) un ICES 4.b un 4.c rajonā uz dienvidiem no 54 grādu ziemeļu platuma kā mērķsugas zvejo makreli, stavridas un siļķi, – kombinēto makreles, stavridu, siļķes un merlanga daudzumu, kas nepārsniedz 1 % no makreles, stavridu, siļķes un merlanga gada kopējās nozvejas;”; c) panta 13. punktu aizstāj ar šādu: “13) jauktu sugu demersālajā zvejniecībā, kurā izmanto traļus (OTB, OTM, OTT, PTB, PTM, SDN, SPR, SSC, TB, TBN), kam linuma acs izmērs ir lielāks par 80 mm, un kura darbojas ICES 3.a rajonā un ICES 4. apakšapgabalā, un ziemeļu garneles zvejniecībā, kurā izmanto zvejas rīkus ar šķirotājrežģi, kam maksimālais attālums starp stieņiem nepārsniedz 19 mm, vai līdzvērtīgu selektivitātes ierīci un zivju paturēšanas ierīci, kam linuma acs izmērs ir lielāks par 35 mm, ja to izmanto ICES 3.a rajonā, un lielāks par 32 mm, ja to izmanto ICES 4. apakšapgabalā, – kombinēto brētliņas, tūbīšu, Esmarka mencas un putasu daudzumu, kas nepārsniedz 1 % no gada kopējās nozvejas, kas gūta jauktu sugu demersālajā zvejniecībā un ziemeļu garneles zvejniecībā;”; d) panta 14. punktu aizstāj ar šādu: “14) heka demersālajā zvejniecībā, kurā darbojas kuģi, kas ICES 4. apakšapgabalā izmanto āķu jedas (LLS), – par minimālo saglabāšanas references izmēru mazākas jūraslīdakas (Molva molva) daudzumu, kas nepārsniedz 3 % no jūraslīdakas gada kopējās nozvejas, kura gūta minētajā demersālajā zvejniecībā;”; e) panta 15. punktu aizstāj ar šādu: “15) jauktu sugu demersālajā zvejniecībā, kurā izmanto grunts traļus (OTB, OTT, PTB), kam linuma acs izmērs ir 80–99 mm (TR2), un kura darbojas ICES 4.b un 4.c rajonā, – stavridu (Trachurus spp.) daudzumu, kas 2021. un 2022. gadā nepārsniedz 6 % un 2023. gadā 5 % no stavridu gada kopējās nozvejas, kas gūta minētajā zvejniecībā;”; f) panta 16. punktu aizstāj ar šādu: “16) jauktu sugu demersālajā zvejniecībā, kurā izmanto grunts traļus (OTB, OTT, PTB), kam linuma acs izmērs ir 80–99 mm (TR2), un kura darbojas ICES 4.b un 4.c rajonā, – makreles (Scomber scombrus) daudzumu, kas 2021. un 2022. gadā nepārsniedz 6 % un 2023. gadā 5 % no makreles gada kopējās nozvejas, kas gūta minētajā zvejniecībā;”; g) panta 17. punktu aizstāj ar šādu: “17) rūpnieciskajā zvejniecībā, kurā darbojas pelaģiskie traleri, kas ICES 4. apakšapgabalā kā mērķsugu zvejo putasu, kuru uz kuģa apstrādā, lai iegūtu surimi pamatsastāvdaļu, – putasu (Micromesistius poutassou) daudzumu, kas nepārsniedz 5 % no putasu gada kopējās nozvejas;”; h) pievieno šādu 18. punktu: “18) demersālajā zvejniecībā, kurā izmanto traļus (OTB, OTM, OTT, PTB, PTM, SDN, SPR, SSC, TB, TBN), kam linuma acs izmērs ir lielāks par 70 mm (ICES 3.a rajonā) un kas ir aprīkoti ar šķirotājrežģi, kura maksimālais attālums starp stieņiem nepārsniedz 35 mm, vai līdzvērtīgu selektivitātes ierīci, kam linuma acs izmērs ir lielāks par 80 mm (ICES 4. apakšapgabalā), – ziemeļu garneles (Pandalus borealis) daudzumu, kas nepārsniedz 0,01 % no gada kopējās nozvejas, kas gūta minētajā zvejniecībā.”